เมื่อคืนหนูกับแฟนได้มีเพศสัมพันธ์กัน แต่ไม่ได้สอดใส่ ทั้งหนูและเขาใส่กางเกงกันทั้งคู่แล้วก็ทับกันเฉยๆจนเขาเสร็จหนูก็รีบลุกออกแต่มันมีน้ำเปื้อนกางเกงหนูอยู่และโดนตรงอวัยวะเพศนิดหน่อย หนูไม่แน่ใจว่ามันเป็นน้ำอะไร หนูเลยทำการเปลี่ยนกางเกงและเช็ดออก กรณีนี้ต้องทานยาคุมฉุกเฉินมั้ยคะ หรือมีโอกาสท้องมากน้อยแค่ไหน
สวัสดีค่ะ หากไม่ได้มีเพศสัมพันธ์โดยการสอดใส่อวัยวะเพศเข้าสู่ช่องคลอด มีเพียงแค่การนอนทับกัน โอกาสที่จะตั้งครรภ์ก็ไม่มี แม้ฝ่ายชายจะมีน้ำอสุจิออกมา และเปื้อนที่กางเกงของฝ่ายหญิง แต่อสุจิก็ไม่สามารถวิ่งทะลุผ่านกางเกงและเข้าไปในช่องคลอดได้เองค่ะ ดังนั้น จึงไม่จำเป็นต้องทานยาคุมฉุกเฉินค่ะ